**SIHTVALIKU TEEMA KOKKUVÕTE**

Esitaja: Eliisa Soome

Eesti Haigekassa kvaliteedi edenduse osakond

Sihtvaliku teema: **„Statsionaarne hospiitsravi (teenus 2068)“**

Ravidokumentide hindamise periood: 2020. aasta 1. - 10. kuu.

1. **Üldandmed**
   1. Sihtvalikuga teostatud ravikindlustushüvitiste määramist ja väljamaksmist tõendavate dokumentide (RkhDok) hindamine

|  |  |  |  |
| --- | --- | --- | --- |
| RkhDok nimetus | Hinnatud RkhDok arv | | |
| Sihtvalikuga planeeritud | Kaasuvad ja  lisajuhud | KOKKU |
| Raviarved | 240 | 0 | 240 |
| Soodusretseptid |  |  |  |
| Töövõimetuslehed |  |  |  |
| Muud |  |  |  |
| KOKKU | 240 | 0 | 240 |

* 1. Hinnang tervishoiuteenuste osutamist tõendavate dokumentide kohta

|  |  |  |  |  |
| --- | --- | --- | --- | --- |
| Hinnatud ravidokumentide liik | Hinnatud ravidokumentide arv | RkhDok arv (%\*), mille osas tehti märkused (nõudeavaldusi ei esitatud) | Hindamise tulemusel NO-le nõudeavalduse koostamiseks esitatud RkhDok arv (%\*) | NO-le nõudeavalduse koostamiseks esitatud nõude summa (EUR), %\*\* |
| Tervisekaart üldarstiabis |  |  |  |  |
| Tervisekaart eriarstiabis |  |  |  |  |
| Hambaravikaart |  |  |  |  |
| Haiguslugu | 240 | 0 | 0 | 0 |
| Muu |  |  |  |  |
| KOKKU | 240 | 0 | 0 | 0 |

\*protsent kogu hinnatud (planeeritud+kaasuvad) RhkDok arvust (Tabel 1.1 KOKKU)

\*\*protsent kogu hinnatud (planeeritud+kaasuvad) RhkDok summast

1. **Hindamise ülevaade**
   1. RkhDok hindamise eesmärk

Hinnata teenuse rakendumist vastavalt tervishoiuteenuste loetelu tingimustele.

* 1. Taustainfo

Uus teenus loetelus.

* 1. Sihtvaliku valimi periood: 2020. aasta 1. - 10. kuu
  2. Hindamise läbiviimise alus
* Eesti Haigekassa seadus § 2 lg 2, § 4 lg 1
* Ravikindlustuse seadus (edaspidi RaKS)
* Tervishoiuteenuste korraldamise seadus (edaspidi TTKS)
* Sotsiaalministri 18.09.2008 määrus nr 56 “Tervishoiuteenuse osutamise dokumenteerimise ning nende dokumentide säilitamise tingimused ja kord” (edaspidi dokumenteerimise määrus)
* Vabariigi Valitsuse 19.12.2019 määrus nr 116, 19.03.2020 määrus nr 19, 13.08.2020 määrus nr 64 “Eesti Haigekassa tervishoiuteenuste loetelu“ (edaspidi TTL)
* Sotsiaalministri 19.01.2007 määrus nr 9 „Kindlustatud isikult tasu maksmise kohustuse Eesti Haigekassa poolt ülevõtmise kord ja tervishoiuteenuse osutajatele makstava tasu arvutamise metoodika” (edaspidi metoodika määrus)
* Ravi rahastamise leping (edaspidi RRL)
  1. Hinnatud asutused, dokumentide arv ja tehtud nõudeavaldused

|  |  |  |  |  |  |
| --- | --- | --- | --- | --- | --- |
| Jrk nr | Asutuse nimi | RhkDok | | | |
| Hinnatud, arv (100%) | Tehtud märkused, arv (%) | Nõudeavalduse ettepanek | |
| arv (%) | Summa (€, %\*) |
| 1 | TÜ Kliinikum SA | 80 | 0 | 0 | 0 |
| 2 | Põhja Eesti Regionaalhaigla SA | 80 | 0 | 0 | 0 |
| 3 | Ida-Tallinna Keskhaigla | 80 | 0 | 0 | 0 |
|  | KOKKU | 240 | 0 | 0 | 0 |

\*protsent kogu hinnatud (planeeritud+kaasuvad) RhkDok summast

* 1. Hindamise tulemused
     1. Ravidokumentide hindamine

Hinnatavad ravidokumendid olid partnerite elektroonilises infosüsteemis (EHL) olevad statsionaarse õendusabi ravilood ja PDF failid, mis edastati raviasutuse poolt krüpteeritult digikonteinerites. Hinnatud dokumentide sissekanded kajastasid pöördumise põhjuseid, anamneesi, kaebuseid, objektiivset leidu, teostatud analüüse, uuringuid, määratud ravi, seisundi dünaamikat, edasi suunamise andmeid. Haigusloo sissekanded andsid ülevaate ravijuhu käsitlusest ning vastasid dokumenteerimise määruse nõuetele.

* + 1. Ravidokumentide sisuline hindamine

Hinnati 3 partneri 199 isiku 240 ravijuhtu/raviarvet, millele oli kodeeritud teenus „Statsionaarne hospiitsravi

Sisulisel hindamisel lähtuti TTL § 14-s sätestatud rakendussätetest:

*Haige ravil viibimisel sama tervishoiuteenuse osutaja eri osakondades ei tohi lõikes 1 loetletud erialajärgsete voodipäevade arv eraldi ületada vastavat voodipäevade maksimumarvu ning kokku suurimat voodipäevade maksimumarvu (v.a koodidega 2063, 2067, 2071, 2072, 2073, 2047 ja* ***2068*** *tähistatud tervishoiuteenused).*

*Haige ravil viibimisel sama tervishoiuteenuse osutaja intensiivraviosakonnas ja teistes osakondades ei rakendata koodidega 2065, 2066, 2058, 2060, 2026, 2034, 2047, 2063 ja* ***2068*** *tähistatud tervishoiuteenuse voodipäeva piirhinda juhul, kui haige viibis vastavas osakonnas vähem kui kuus tundi (v.a koodidega 2070, 2071, 2072 ja 2073 tähistatud tervishoiuteenused).*

*Haigekassa võtab koodiga 2068 tähistatud tervishoiuteenuse eest tasu maksmise kohustuse üle järgmistel juhtudel:*

*1) ravidokumentides on fikseeritud parima toetava ravi otsus või otsus haigusspetsiifilise ravi lõpetamise kohta (sh konsiiliumi otsus);*

*2) patsient on hinnatud PPSv2 (Palliative Performance Scale) alusel;*

*3) patsiendil on hinnatud hospiitsravi vajaduse indikaatorseisundid;*

*4) tagatud on ööpäevaringne eriarsti valmisolek konsulteerida;*

*5) koodiga 2068 tähistatud tervishoiuteenusele rakendatakse koodiga 7765 tähistatud tervishoiuteenust, kui osutub vajalikuks patsiendi kontrollitud analgeesiaseadme paigaldus;*

*6) koodiga 2068 tähistatud tervishoiuteenuse voodipäevade maksimumarvu võib pikendada, kui on toimunud uus hindamine vastavalt ravi rahastamise lepingus fikseeritud tingimustele ja korrale;*

*7) koodiga 2068 tähistatud tervishoiuteenusega koos ei rakendata koodiga 7142 tähistatud teenust.*

Kõikidel juhtudel oli ravidokumentides fikseeritud parima toetava ravi otsus (sh konsiiliumi otsus) ja patsiendid olid hinnatud PPSv2 alusel ning hinnatud olid hospiitsravi vajaduse indikaatorseisundid.

* Ravi jätkamise vajadus

Hindamise aluseks TTL § 14 ja RRL Lisa 2 punkt 2.1 mis sätestab, et patsiendi seisundist tuleneva ning haigusloos dokumenteeritud ravi jätkamise vajaduse olemasolul on võimalik statsionaarse hospiitsteenuse osutamine kestusega üle 14 päeva. Kõikidel juhtudel, ravi kestusel üle 14 päeva, oli patsiendi seisundi kordushindamine toimunud ja see oli dokumenteeritud ning ravi pikendati, seisundile vastavalt, põhjendatult.

* + 1. Raviarvete vormistamine

Raviarvetele kantud tervishoiuteenused ja nende hulgad vastasid ravidokumendis dokumenteeritule. Raviarvete teised tunnused vastasid ravidokumendile.

* 1. Järeldused

Statsionaarse hospiitsravi teenust (2068) oli rakendatud vastavalt tervishoiuteenuste loetelu tingimustele.

* 1. Ettepanekud ja vajadusel jätkutegevused teemaga seoses

Ettepanekuid ei ole. Antud teemaga seoses jätkutegevusi ei ole vaja teostada.

Koostas: Eliisa Soome